Diari Oficial de la Generalitat Valenciana


Sumari del DOGV 522, del 09-02-1987 (1987/808106)

ORDRE de 26 de gener de 1987, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme de l'Àrea de Prestació Conjunta de València.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   522

Data del DOGV
:   09-02-1987

Secció del DOGV
:   ALTRES DISPOSICIONS

Número del document
:   1987/808106


Data del document
:   26-01-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 26 de gener de 1987, de la Conselleria d'Obres Públiques, Urbanisme i Transports, per la qual s'eleven les tarifes dels seveis de transport públic de viatgers en automòbils de turisme de l'Àrea de Prestació Conjunta de València.  
Per Ordre d'aquesta Conselleria de 29 d'abril de 1986, es va establir el règim tarifari i les condicions d'aplicació dels serveis de transport públic de viatgers en automòbils de turisme de l'Area de Prestació Conjunta de València.   
Tenint en compte que des de l'entrada en vigor d'aquesta Ordre s'han produït modificacions en els components dels costos d'aquestos serveis, ha estat estimada la conveniència d'autoritzar una adequació de les actuals tarifes de l'Area de Prestació Conjunta de València a l'actual estructura de costos.   
Per tot això, i amb l'informe favorable previ de la Comissió de Preus de la Generalitat Valenciana segons que estableix el Decret 18/1985, de 23 de febrer, del Consell de la Generalitat Valenciana, i en ús de les atribucions que em confereix l'article 35.e) de la Llei de Govern Valencià,   
DECRETE:   
Article primer  
Els serveis de transport públic de viatgers en automòbils de turisme de l'Area de Prestació Conjunta de València es regiran, en els serveis que es realitzen íntegrament dins d'aquesta, per les tarifes següents, IVA inclòs:   
 Baixada de Bandera 65 Pta  
TARIFA I  
 Preu per Km. de recorregut 40 Pta  
 Preu per hora d'espera 945 Pta  
TARIFA 2  
 Preu per Km. de recorregut 57 Pta.  
 Preu per hora d'espera 1.050 Pta.  
TARIFA 3  
 Preu per Km. de recorregut 65 Pta  
 Preu per hora d'espera 1.286 Pta  
 Suplement serveis amb origen a l'Aeroport de Manises 175 Pta  
Article segon  
Les tarifes abans assenyalades s'aplicaran segons les condicions establertes en l'Ordre de 19 d'abril de 1986, de la Conselleria d'Obres Públiques, Urbanisme i Transports   
DISPOSICIO TRANSITORIA  
Fins a la introducció de les noves tarifes en el taxímetre se seguiran aplicant les tarifes establertes en l'Ordre de 29 d'abril de 1986, i el taxista no podrà cobrar cap complement addicional a l'import que marque el taxímetre, salvat, si s'escau, el suplement dels serveis amb origen a l'Aeroport i l'excés d'equipatge establert en l'article cinqué de l'esmentada Ordre.   
DISPOSICIONS FINALS  
Primera  
Queda derogat l'article primer de l'Ordre de 29 d'abril de 1986, de la Conselleria d'Obres Públiques, Urbanisme i Transports, per la qual s'estableix el règim tarifari i les condicions d'aplicació, per als serveis de transport públic de viatgers en automòbils de turisme de l'Area de Prestació Conjunta de València.   
Segona  
La Direcció General de Transports dictarà les instruccions que, en el seu cas, calguen, per a l'execució i el desenvolupament d'aquesta Ordre, que vigirà l'endemà de la publicació en el Diari Oficial de la Generalitat Valenciana   
València, 26 de gener de 1987.   
El Conseller d'Obres Públiques, Urbanisme i Transports,  
RAFAEL BLASCO I CASTANY